ካብ ክሊ ወንጌላዊት ቤተ-ክርስትያን ይዅን ቤት-ትምህርቲ ወጻኢ ዘለዉ ሰባት ድማ በቲ ዝደረስዎም መጻሕፍቲ'ዮም ዝፈልጥዎም። ንኣብነት ብዙሓት ሰባት በታ ብ1965 ዝደረስዋ 'ወርቅሃ' ዘርእስታ መጽሓፍ ንመምህር ቀሺ ሙሳ ኣሮን ይዝክሩዎም። ምንጪ ስእሊ, Merkeb Yohannes "ወርቅሃ" ምንባብ እቲ ሕብረተሰብ ኤርትራ ኣብ ከመይ ዝኣመሰለ ኵነታት ከም ዝነበረ ምፍላጥ ማለት'ዩ። ኤርትራ፡ ኣብ ስሳታት፡ ወትሃደራት ኣሜሪካ፣ ኢትዮጵያ፣ ዜጋታት ጣልያን፣ ገንዘብ ዝነበሮም ኣዕራብ ኣጥለቕሊቓ ብምንባራ፡ እቲ ሕብረተሰብ ዘለዎን ዘይብሉን ተኣኻኺቡ፡ ኣብ ከተማታት ዝካየድ ዝነበረ ዕንደራ፣ እቲ ዝነበረ ናብራ እታ መጽሓፍ ንኣበብቲ ብጸሊምን-ጻዕዳን ኣቕሪባቶ ትርከብ። ብሓጺሩ፡ 'ወርቅሃ' ኣብቲ እዱብ ሕብረተሰብ ዘይእዱባት ነገራት ምስ ዝስስኑ መትከል ስነ-ምግባር ከመይ ኢሉ ከም ዝምሽምሽ ንኣንባቢ ኣብ ኣእምሮኡ ሓደ ስእሊ ከም ዝሓድሮ ትገብሮ። ኣብ ኣካዳሚ ሳይንስ ሩሲያ ኢንስቲትዩት ኦፍ ኦሬንታል ስታዲስ ተመራማሪ ሳይንስ ዝኾነ ያሮስላቭ ጉትጋርትስ ዝተባህለ ሩስያዊ ጸሓፋይ ካብ ብዙሓት መጻሕፍቲ ትግርኛ ን'ወርቅሃ' ብምምራጽ ነታ መጽሓፍ ናብ ቋንቋ ሩስያ ብምትርጓሙ ስለ ዝገረመና ስለ ምንታይ ኢልና ምስ ተወከስናዮ እዚ ዚስዕብ መልሲ ሃበና። "ስነጽሑፋዊ ህይወት ኤርትራ ብመጠኑ ሓጺር'ዩ። ዝዀነ ዀይኑ ዝተዓዘብኩዎ ነገር ኣሎ፣ እዚ ኸኣ፡ ትግርኛ ኣዝዩ ኣገዳሲ ቋንቋ ናይቲ ዞባ ስለ ዝዀነ፡ ጸሓፍቲ ዳርጋ ብኵሎም ኣሎዉ ዝበሃሉ ቅድታት ስነጽሑፍ ይጥቀምሉ ኣለው" ይብል ያሩስሎቭ። ሓደ ካብ ኣቦታት ቋንቋ ትግርኛ ቋንቋ ትግርኛ ዝትርጉም መሳርሒ ንምንታይ ኣድለየ?
